open-index/open-wikipedia-markdown huggingface dataset:
נפילת בית אשר (מיני-סדרה)

**נפילת בית אשר** (באנגלית: **The Fall of the House of Usher**) היא מיני-סדרת דרמת אימה, שנוצרה על ידי הקולנוען מייק פלנגאן, ומבוססת על הסיפור הקצר באותו השם ועל יצירות נוספות מפרי עטו של המשורר אדגר אלן פו.

המיני-סדרה עלתה לשידור בשירות הזרמת המדיה "נטפליקס" ב-12 באוקטובר 2023.

## תקציר העלילה
רודריק אשר, מנכ"ל חברת תרופות מושחתת ופטריארך משפחת אשר הענפה, נאלץ להתמודד עם עברו המפוקפק לאחר שילדיו מתחילים למות בדרכים מסתוריות ואכזריות.

## צוות השחקנים והדמויות
### דמויות ראשיות
* קארלה גוג'ינו – **[[העורב (פואמה)|ורנה]]**
* ברוס גרינווד – **רודריק אשר**, מנכ"ל חברת תרופות מושחתת ופטריארך משפחת אשר.
** זאק גילפורד – **רודריק אשר**, בצעירותו.
* מרי מקדונל – **מדלין אשר**, אחותו התאומה של רודריק.
** וילה פיצג'רלד – **מדלין אשר**, בצעירותה.
* קארל למבלי – **החוקר [[ק' אוגוסט דופן]]**
** מלקולם גודווין – **[[ק' אוגוסט דופן]]**, בצעירותו.
* סמנתה סלויאן – **טרמליין אשר**
* ט'ניה מילר – **ויקטורין לה-פורקייד**
* רהול קולי – **נפוליאון אשר**
* קייט סיגל – **קמיל ל'אספניי**
* סוריאן ספקוטה – **פרוספרו אשר**
* קייטי פרקר – **[[אנבל לי]]**
* מייקל טרוקו – ***'
* [[הנרי תומאס]] – '''פרדריק אשר'''
* [[מארק המיל]] – '''ארתור פים'''

===דמויות משניות===
* [[פאולה נונייס]] – '''ד"ר אלסנדרה רואיז'''
* מאט ביידל – '''ויליאם "ביל-טי" וילסון'''
* קריסטל באלינט – '''מורל אשר'''
* קיילי קוראן – '''לנור אשר'''
* רות קוד – '''ג'ונו אשר'''
* [[איגבי ריגני]] – '''טובי'''
* איה פורוקאווה – '''טינה'''
* דניאל ג'ון – '''ג'וליוס'''
* [[אנבת' גיש]] – ***'
* רוברט לונגסטריט – **[[הנרי וודסוורת' לונגפלו|ויליאם לונגפלו]]**
* שרה ג'ון-רדמונד – **גברת לונגפלו**
* ניקולס לי – **השופט 
* ג'יי-אר טינאקו – **פאראג**
* טומי נלסון
* לולו וילסון

## סקירה
### סקירת סדרה

### פרקים

## הפקה
### פיתוח וליהוק
באוקטובר 2021, הכריזה "נטפליקס" לראשונה כי הקולנוען מייק פלנגן שוקד על פיתוחה של מיני-סדרה בהשראת כתביו של המשורר אדגר אלן פו, שבראשם יעמוד הסיפור "". ב-9 בדצמבר 2021, נמסר על ליהוקם של פרנק לנגלה, קארלה גוג'ינו, מרי מקדונל, קארל לאמבלי ומארק המיל. יום למחרת, נמסר על ליהוקם של סמנתה סלויאן, רהול קולי, הנרי תומאס, ט'ניה מילר, קייט סיגל, סוריאן ספקוטה, זאק גילפורד, קייטי פארקר, מייקל טרוקו, מלקולם גודווין, קריסטל באלינט, קיילי קוראן, פאולה נונייס, איה פורוקאווה, מאט ביידל, דניאל ג'ון, רות קוד, רוברט לונגסטריט, אנבת' גיש ואיגבי ריגני. ב-13 באפריל 2022, נודע כי לנגלה פוטר מהפקת המיני-סדרה לאחר חקירה שבוצעה בעקבות התנהגות בלתי-הולמת, וכי תפקידו ילוהק מחדש. בשלהי אותו החודש, נמסר כי יחליף אותו בתפקיד ברוס גרינווד.
### צילומים
צילומי המיני-סדרה החלו ב-31 בינואר 2022 והסתיימו ב-9 ביולי 2022.

## הפצה
באוגוסט 2023, נמסר כי שני הפרקים הראשונים יופצו לראשונה במסגרת פסטיבל "", שתתקיים בספטמבר 2023, לפני שהמיני-סדרה תעלה ל"נטפליקס" ב-12 באוקטובר 2023.

## פרסים ומועמדויות

## קישורים חיצוניים

## הערות שוליים

קטגוריה:מיני-סדרות טלוויזיה
קטגוריה:סדרות דרמה אמריקאיות
קטגוריה:סדרות אימה אמריקאיות
קטגוריה:אדגר אלן פו
קטגוריה:נטפליקס: תוכניות וסדרות
קטגוריה:סדרות דרמת אימה
קטגוריה:סדרות טלוויזיה אמריקאיות שעלו לשידור בשנת 2023
ראבו (אי)

**האי ראבו** (באנגלית: **Rabot Island**) הוא אי בארכיפלג איי ביסקו, שלמול וממערב לחצי האי האנטארקטי, בארץ גרהאם שבאנטארקטיקה.

האי ממוקם 1.8 קילומרטים מדרום לאי רנו.

אורכו של האי 9 קילומטרים;

רוחבו של האי 3.7 קילומטרים.

נקודת מונפלייה היא הקצה הדרום-מערבי של האי ראבו.

## היסטוריה
האי התגלה על ידי ג'ון ביסקו, מגלה ארצות וימאי בריטי ששרטט לראשונה (מיפה באופן גס) את קו החוף של יבשת אנטארקטיקה. ביסקו היה הראשון שרשם את תגליתו בבריטניה תחת השם "ארץ גרהאם"; כמו כן גילה את איי ביסקו הקרויים על שמו.

האי מופה לראשונה על ידי המשלחת הצרפתית השלישית לאנטארקטיקה, אשר חקרה את אנטארקטיקה בין השנים 1903–1905, בפיקודו של ז'אן-באטיסט שארקו.

שארקו נתן לאי את שמו. שארקו קרא לאי על שם שארל ראבו (Charles Rabot).

## קישורים חיצוניים
*האי ראבו באתר הסקר הגאולוגי של ארצות הברית
## הערות שוליים

ראבו
ראבו
ראבו
פטר קרמנס

**פטר קרמנס** (בהולנדית: **Peter Kerremans**; נולד ב-2 בפברואר 1961) הוא כדורגלן עבר בלגי ששיחק בעמדת השוער.

## קריירה
קרמנס התחיל את הקריירה שלו בקבוצת הכדורגל בום ובגיל 21 חתם בסראינג. בקיץ  חתם בגרמינל בירסחוט מליגת העל הבלגית.

בקיץ  חתם בהפועל תל אביב מהליגה הראשונה בישראל בה שיחק שנה אחת.

בקיץ  חזר לבלגיה וחתם בשרלרואה. בעונתו הראשונה במועדון שיחק רק 7 הופעות בקבוצה, אך בעונתו השנייה חזר להרכב הקבוצה. בסיום עונה זו פרש מכדורגל.

## קישורים חיצוניים

קטגוריה:כדורגלנים בלגים
קטגוריה:שוערי כדורגל בלגים
קטגוריה:כדורגלני סראינג
קטגוריה:כדורגלני בירסחוט
קטגוריה:כדורגלני הפועל תל אביב
קטגוריה:כדורגלני שרלרואה
קטגוריה:כדורגלנים זרים בישראל
קטגוריה:בלגים שנולדו ב-1961
ראף לאו

**רפרטי (ראף) ג'ליקו פרוסט לאו** (שם מלא באנגלית: **Rafferty Jellicoe Frost Law** נולד: 6 באוקטובר 1996) הוא שחקן קולנוע, טלוויזיה, דוגמן ומפיק אנגלי.

## ביוגרפיה
לאו נולד בשנת 1996 לשחקן ג'וד לאו לדוגמנית לשעבר ולמעצבת האופנה סיידי פרוסט. הוריו התגרשו בשנת 2003. הוא אח בכור לרודי, איריס, עדה וסופי.

## קריירה
### דוגמנות
לאו ערך את הופעתו הראשונה על מסלול הדוגמנות ביוני 2014 בתצוגת בגדי הגברים של DKNY. לאחר מכן דגמן עבור חברת האופנה אפרה לונדון. הוא דגמן גם עבור חברת האופנה ברברי ונבחר לגבר המתלבש הטוב ביותר לשנת 2016 על ידי מגזין GQ. בשנת 2017 צעד על מסלול תצוגת האופנה של דולצ'ה וגבאנה והשתתף בקמפיין האופנה לגברים של החברה. הוא מיוצג על ידי סוכנות הדוגמנים "Select Model Management".

### מוזיקה
לאו הוא הסולן והגיטריסט של להקת "Outer Stella Overdrive". הוא הכיר את חבר הלהקה קלווין בואנו כשזה היה בן זוגה של אחותו הדוגמנית והשחקנית איריס. הלהקה הוציאה כמה סינגלים. יציאת האלבום נדחתה עקב מגפת הקורונה. בלהקה חברים בואנו, רודי אלברן ויאמין אמין.

## משחק
לאו שיחק לראשונה בשנת 2010 בסרט המעקלים לצד אביו. בסרט הוא גילם את הדמות שגילם אביו בצעירותו.

בשנת 2019 הפיק ושיחק בסרט הקצר "הכובע". בסרט השתתף גם אביו. הסרט היה מועמד בקטגוריית הסרט הקצר הבריטי הטוב ביותר לשנת 2020 ב-"Raindance Film Festival". באותה שנה שיחק בסרט הקצר "Contact".

בשנת 2021 שיחק בתפקיד ראשי לצד מייקל קיין, לנה הידי וריטה אורה בסרט הקולנוע טויסט.

באפריל 2021 לוהק לאו לתפקיד ראשי בסדרה אדוני האוויר בהפקת סטיבן ספילברג וטום הנקס.

בשנת 2022 הופיע בקליפ "Are You Entertained" של אמן היפי הופ ראס שמארח את אד שירן בקליפ מופיע גם השחקן טום פלטון.

## פילמוגרפיה

## קישורים חיצוניים

## הערות שוליים

קטגוריה:שחקנים ילדים אנגלים
קטגוריה:דוגמנים אנגלים
קטגוריה:מוזיקאים אנגלים
קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1996
היולין

**קים היו-ג'ונג** (בקוריאנית: **김다현**; באנגלית: **Kim Hyo-jung**) הידועה בשם הבמה **היולין** היא זמרת-יוצרת דרום קוריאנית. בעבר הייתה חברה בלהקת הבנות "Sistar".

## ביוגרפיה
קים היו-ג'ונג נולדה באינצ'ון ב-11 בדצמבר 1900. אביה הוא קצין צבא בדימוס. היא נולדה בלידה מוקדמת, סבלה ממחלות רבות ועברה מספר ניתוחים.

היולין אהבה שירה וריקוד מגיל צעיר. היא נבחנה במספר אודישנים מטעם חברת ההקלטות JYP אנטרטיינמנט, אך לא התקבלה. בסופו של דבר, היא הצטרפה לחברה סטארשיפ אנטרטיינמנט.

## קריירה
### 2010–2017: Sistar
בשנת 2010, החליטה סטארשיפ אנטרטיינמנט להקים להקת בנות חדשה. ב-3 ביוני 2010, החלה הלהקה להופיע תחת השם "Sistar", כאשר הזמרת בחרה לעצמה את שם הבמה "היולין". במהלך שנת 2011, הוציאה הלהקה מספר סינגלים ומיני אלבום שזכו להצלחה בקוריאה הדרומית.

בשנת 2012, כיכבה היולין בעונה השנייה של סדרת הדרמה "Dream High". בנובמבר 2013, הוציאה היולין את אלבום הסולו הראשון שלה, *[[Love & Hate]]*. מתוך האלבום יצאו הסינגלים "Lonely" ו-"One Way Love", שזכו להצלחה רבה, כאשר השני אף הגיע למקום הראשון במצעד הקיי-פופ הוט 100 של בילבורד. במקביל, המשיכה הזמרת לפעול כחלק הלהקה ולהשתתף בתוכניות טלוויזיה שונות.

בשנת 2016, השתתפה היולין בגרסת המקור הקוריאנית של התוכנית "הזמר במסכה", ששמה "King of Mask Singer", וזכתה במקום השני. באותה השנה פרסמה הזמרת את המיני-אלבום הראשון שלה, *[[It's Me (מיני-אלבום)|It's Me]]*.

במאי 2017 פורסם רשמית על פירוק "Sistar", וכל זמרת פנתה לקריירת סולו משלה.

### לאחר פירוק הלהקה
בשנת 2019 הוציאה היולין סינגל חדש בשם "니가 더 잘 알잖아 (youknowbetter)", בו שיתפה פעולה עם מלאני פונטנה. בהמשך, החלה את סיבוב הופעות הסולו הראשון שלה, "2019 Hyolyn 1st World Tour [TRUE]".

באוגוסט 2020, פרסמה הזמרת את המיני-אלבום השני שלה, *[[Say My Name (מיני-אלבום)|Say My Name]]*.

## דיסקוגרפיה
* *[[Love & Hate]]* (2013)

## קישורים חיצוניים

* 

קטגוריה:אמנים דרום קוריאנים הידועים בשם במה
קטגוריה:זמרות דרום קוריאניות
קטגוריה:מוזיקאי קיי-פופ
קטגוריה:משתתפי הזמר במסכה
קטגוריה:דרום קוריאניות שנולדו ב-1990
אליפות העולם בשחייה 2021 (בריכת 25 מטר)

**[[אליפות העולם בשחייה (בריכת 25 מטר)|אליפות העולם החמש עשרה בשחייה (בריכת 25 מטר)]]**, נערכה באבו דאבי, איחוד האמירויות הערביות מה-16 בדצמבר עד ל-21 בדצמבר 2021. באליפות תחרויות שחייה, בבריכת 25 מטר, ב-46 משחים שונים, 17 משחים אישיים לנשים ולגברים, 5 משחי שליחים לנשים ולגברים ו-2 משחי שליחים משולבים בשתי שחייניות ובשני שחיינים.

## שיאי עולם
;16 בדצמבר
* שיבון הוהי () קבעה במשחה ל-200 מטר חופשי שיא עולם חדש של 1:50.31 דקות, שיפור לשיא העולם בן 4 השנים וחצי של שרה שסטרם () - 1:50.43 דקות.
;17 בדצמבר
* נבחרת שוודיה, לואיז הנסון סופי הנסון שרה שסטרם ומישל קולמן () השוותה במשחה שליחות 4x50 מטר מעורב את שיא העולם בתוצאה של 1:42.38 דקות.
;20 בדצמבר
* מרגרט מקניל () קבעה במשחה ל-50 מטר גב שיא עולם חדש של 25.27 שניות, שיפור לשיא העולם בן השנה וחודש של קירה טוסנט () - 25.60 שניות.
;21 בדצמבר
* פלוריאן ולברוק () קבע במשחה ל-1500 מטר חופשי שיא עולם חדש של 14:06.88 דקות, שיפור לשיא העולם בן 6 השנים של גרגוריו פלטריניירי () - 14:08.06 דקות.

## שחייניות מצטיינות
* שיבון הוהי () זכתה ב-3 מדליות אישיות, 2 זהב ו-1 ארד. היא קבעה שיא עולם ושיא אליפות
* מרגרט מקניל () זכתה ב-5 מדליות, 4 זהב ו-1 כסף מהן שתי מדליות זהב אישיות. היא קבעה שיא עולם
* אנסטסיה גורבנקו () זכתה בשתי מדליות זהב אישיות
* לי בינגג'יה ( סין) זכתה בשתי מדליות זהב אישיות

## שחיינים מצטיינים
* קלימנט קולסניקוב (רוסיה) זכה ב-6 מדליות, 4 זהב ו-1 כסף ו-1 ארד, מהן 3 מדליות אישיות, 2 זהב ו-1 כסף.
* ניק פינק () זכה ב-6 מדליות, 3 זהב, 2 כסף ו-1 ארד. מהן 3 אישיות, 2 זהב ו-1 ארד.
* דאיה סטו () זכה בשתי מדליות זהב אישיות.

## טבלת המדליות

## טבלת התוצאות
### נשים

* (*) שחייניות ששחו בשלב המוקדמות במשחי השליחות וזכו אף הן במדליות.

### גברים

* (*) שחיינים ששחו בשלב המוקדמות במשחי השליחים וזכו אף הם במדליות.

### שליחים משולב (2 שחייניות ו-2 שחיינים)

* (*) שחו בשלב המוקדמות וזכו במדליה.

## נבחרת ישראל

## קישורים חיצוניים
* תוצאות רשמיות של אליפות העולם בשחייה 2021 (בריכת 25 מטר), באתר Omega Timing 

2021
קטגוריה:2021 בספורט
קטגוריה:אבו דאבי: ספורט
קטגוריה:2021 באיחוד האמירויות הערביות
סהיד באלוגן

**סהיד באלוגן** (באנגלית: **Saheed Balogun**; נולד ב-5 בפברואר 1967 בניגריה) הוא שחקן, במאי ומפיק ניגרי.

## ביוגרפיה
סהיד באלוגן נולד בכפר בדרום-מזרח ניגריה. הוא סיים לימודי הנדסה, אך התחיל בקריירה של משחק. בשנת 1978 הוא הנחה תוכנית טלוויזיה. בשנת 1989 הוא הפיק את סרטו הראשון.

בהמשך הוא שיחק בסרטים ניגרים רבים. בשנת 2018 ו-2019 הוא ביים שני סרטים בהפקת אדוני אדה.

## פימוגרפיה חלקית
**Modupe Temi (Thankful)*
**Gbogbo Ere (Total profit)*
**Third Party*
**Òfin mósè (2006)*.
** Family on Fire (2011)*
* *Don't Get Mad Get Event* (2019)
** Shadow Parties * (2020)
** The Therapist *  (2021)
** The Herbert Macaulay Affair * (2019)

## קישורים חיצוניים

קטגוריה:שחקני קולנוע וטלוויזיה ניגרים
קטגוריה:במאי קולנוע ניגרים
קטגוריה:ניגרים שנולדו ב-1967
מזרח פרוע

**מזרח פרוע** הוא אלבום הסולו הרביעי של הראפר הישראלי טונה. האלבום יצא לאור ב-17 בדצמבר 2021 דרך חברת התקליטים "ועד הוייב" והופץ על ידי חברת התקליטים "נענע דיסק". מהאלבום יצאו הסינגלים "הטוב, הרע ואחותך", בהשתתפות הזמר שלום חנוך, שיצא לאור באוגוסט 2020, ו"היי בייב", שיצא בדצמבר 2021. בשנת 2022, זכה האלבום בפרס אקו"ם לאלבום השנה.

ב-17 ביוני 2022 יצא הסינגל "סהרה", בגרסת הופעה יחד עם יסמין מועלם.

בשנת-2025 זכה האלבום במעמד דאבל פלטינה ו-150 מיליון האזנות בדיגיטל.

## תיאור כללי
כל שירי האלבום הופקו על ידי ניר דנן ויקיר בן טוב, המפיקים המוזיקליים הקבועים של טונה שהפיקו גם את אלבומיו הקודמים. באלבום מתארחים שלום חנוך, פאר טסי, טדי נגוסה, אושיק לוי ודודו טסה.

תוכן האלבום, בחלקים מסוימים, עוסק בחיים בצל מגפת הקורונה. בשיר "יודעת לסובב", טונה תוקף את דרך הסיקור של התקשורת בטענה כי היא נועדה לנטוע בציבור פחד וכן טוען כי מגבלות הריחוק החברתי, חובת עטיית המסכות וה"תו ירוק" אלו מעשי כפייה אסורה. בשיר "היי בייב", הוא מזכיר את הקושי שבניהול זוגיות בזמן סגר. בשיר הנושא, "מזרח פרוע", טונה מצהיר כי הוא איננו "מכחיש קורונה", אך הוא משתף את אמונתו ותמיכתו בתאוריות קשר שונות לגבי המגפה. בשיר "טרנטונה", טונה גם טוען כי השלטון פועל על מנת להשתיק את הדעות המנוגדות לקונצנזוס המדעי והרפואי. בשיר "הטוב, הרע ואחותך", טונה מביע ביקורת נגד הממשלה שהטילה סגר על מנת למנוע את התפשטות הנגיף וטוען כי מדובר במעין קנוניה נגד אזרחי ואזרחיות המדינה.

## הצלחה
באוגוסט 2022 זכה האלבום לפרס "הישג השנה ע"ש עוזי חיטמן" מטעם אקו"ם. האלבום נבחר לאלבום השנה במצעד הפזמונים השנתי לשנת התשפ"ב של MAKO וגלגלצ. השיר "סהרה" בביצוע המשותף עם יסמין מועלם הגיע למקום השני בדירוג השירים והשיר "היי בייב" דורג במקום העשירי.

במהלך מלחמת חרבות ברזל, השיר "כל הכוכבים" מתוך האלבום הגיע למקום ה-50 במצעד ה"היטליסט" של מאקו.

## רשימת רצועות

## קישורים חיצוניים

## הערות שוליים

קטגוריה:אלבומי טונה
קטגוריה:אלבומים בעברית
קטגוריה:אלבומי היפ הופ ישראליים
קטגוריה:אלבומי חברת נענע דיסק
קייטלין בלקווד

**קייטלין בלקווד** (באנגלית: **Caitlin Blackwood**; נולדה ב-23 ביוני 2000) היא שחקנית צפון אירית, הידועה בעיקר מהופעתה בתפקיד איימי פונד בילדותה בסדרה "דוקטור הו" של BBC One.

## ביוגרפיה
בלקווד נולדה בעיר אנטרים (אנ'), צפון-אירלנד שבממלכה המאוחדת. כשהייתה בת שש עברה עם משפחתה לאינוורנס שבסקוטלנד. דודניתה היא השחקנית קארן גילאן.

## קריירה
בשנים 2010 ו-2011 גילמה בלקווד את אמיליה פונד בפרקים אחדים בסדרת המדע בדיוני "דוקטור הו". הפרקים הם "השעה האחת עשרה", "המפץ הגדול", "בוא נהרוג את היטלר", ו"תסביך אלוהים". היא השתתפה גם בתפקיד קמע בפרק "המלאכים כובשים את מנהטן". בלקווד היא בת דודה של השחקנית קארן גילאן, שגילמה את איימי פונד הבוגרת, עם זאת השתיים נפגשו לראשונה רק אחרי שבלקווד לוהקה לתפקיד. היא קיבלה את התפקיד בגלל הדמיון שלה לבת דודתה. ב-2020 שיחקה בתפקיד איימי פונד בסרט קצר מסדרת "דוקטור הו" בשם "The Raggedy Doctor by Amelia Pond".

בשנת 2015 שיחקה בלקווד בתפקיד אלכסיס בפרק "Preparing the Weapon" בסדרת הטלוויזיה "Cops and Monsters". ב-2018 הופיעה בסרט קצר בשם "Sundown" בבימויו של ריאן הנדריק.

ב-2020 הופיעה בלקווד בקומדיה הרומנטית "Lost at Christmas", שבה השתתפו גם סילבסטר מקוי ופרייזר היינס, שחקנים לשעבר בסדרה "דוקטור הו".

## פילמוגרפיה

### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה צפון איריות
קטגוריה:שחקניות ילדות בריטיות
קטגוריה:אישים ממוצא סקוטי
קטגוריה:בריטיות שנולדו ב-2000
פרארי דייטונה SP3

**פרארי דייטונה SP3** (באיטלקית: **Ferrari Daytona SP3**) היא מכונית-על במרכב רודסטר, בעלת שני מקומות ישיבה, שמיוצרת על ידי פרארי בייצור מוגבל (599 יחידות) משנת 2022 עד שנת 2024. היא נחשפה ב-20 בנובמבר 2021. היא השלישית בסדרת SP של פרארי אחרי פרארי מונזה SP1/2. כיומיים לאחר חשיפת הדייטונה כל 599 היחידות נמכרו, מחירה עומד על 2 מיליון אירו.

## עיצוב
העיצוב של הדייטונה SP3 הוא עיצוב מיוחד לרכבי פרארי ומשלב אלמנטים מהעיצובים של מכוניות המירוץ הישנות של פרארי וכן מכוניות הספורט החדשות של פרארי (ביניהן: פרארי רומא, פרארי לה-פרארי, פרארי אנזו, פרארי 812 סופרפאסט, פרארי F8 טריבוטו ופרארי SF90 סטרדלה). העיצוב החיצוני בעיקר בחלק האחורי כולל פסים ארוכים לאורך כל הפגוש האחורי אשר עוברים על הפנסיים האחוריים ומייצרים עיצוב נועז. פנים המכוניות גם כולל עיצוב מיוחד אך עדיין נשאר דומה יחסית לשאר רכבי פרארי האחרונים. בדגם השתמשה פרארי לרוב בסיבי פחמן להורדת המשקל. לדייטונה שתי כונסי אוויר בשני הצדדים כאשר אלו מיועדים לשפר את כוח האווירודינמי של המכונית.

גג המכונית נפתח.

## מפרט טכני
את הדגם ציידה פרארי במנוע האטומוספירי החזק ביותר שיש בעולם. מנוע בנזין V12 צילינדרים בנפח 6.5 ליטר אטומוספירי המספק 840 כ"ס ב-9,250 סל"ד ומומנט מרבי של 71.1 קג"מ ב-7250 סל"ד. תיבת הילוכים כפולת מצמדים בעלת שבעה הילוכים. התאוצה מ-0 ל-100 קמ"ש אורכת 2.85 שניות והמהירות המרבית עומדת על 340 קמ"ש.

## לגו
ב-24 במאי 2022 חשפה חברת לגו ערכת לגו לפרארי דייטונה SP3, היא כוללת 3,778 חלקים, היא מתנשאת לגובה של 15 ס"מ, אורך של 59 ס"מ ורוחב של 25 ס"מ. היא בנויה ממש כמו הדייטונה SP3 וכוללת תיבת הילוכים, מתלים ובלמים. מחיר הערכה עומד על 400 דולר והייצור יוגבל ל-5,000 ערכות.

## קישורים חיצוניים

* 
## הערות שוליים

דייטונה SP3
קטגוריה:מכוניות על
קטגוריה:מכוניות קבריולה
קטגוריה:דגמי מכוניות שהושקו ב-2021
קטגוריה:כלי רכב המורכבים באיטליה
תזמורת המושבות

**תזמורת המושבות** היא תזמורת קאמרית עצמאית של נגנים מקצועיים וחובבים מאור עקיבא, פרדס חנה-כרכור, זכרון יעקב, בנימינה-גבעת עדה, נתניה, וכן מיישובים מרוחקים יותר.

התזמורת הוקמה בספטמבר 2011 על ידי רועית פלדנקרייז, שהייתה המנצחת והמנהלת המוזיקלית שלה.

רועית אף הגדירה את החזון החינוכי-קהילתי של התזמורת: "הבאת המצוינות המוזיקלית לאולמות וליישובים שלנו."

פעילותה של התזמורת כיום היא במרכז המוזיקה על שם רפפורט באור עקיבא בו מתקיימות מדי שבוע חזרות של התזמורת וכן מספר קונצרטים בשנה.

התזמורת היא גוף עצמאי, ועיקר מימונה מגיע ממכירת כרטיסים לקונצרטים.

התזמורת מונה כ-30 נגנים, בגילאים שונים, מצעירים ועד מבוגרים, העוסקים במגוון רחב של מקצועות ועיסוקים, שמחויבים לתזמורת ולנגינה.

## היסטוריה
התזמורת הוקמה בספטמבר 2011 על ידי רועית פלדנקרייז, כתזמורת קאמרית עצמאית של מחוז הצפון. הקונצרט הראשון של תזמורת המושבות פתח את חגיגות ה-90 לבנימינה-גבעת עדה.

בשנים הראשונות התזמורת הופיעה פעמיים בשנה, וכיום נערכים לפחות שלושה קונצרטים בשנה לקהל הרחב. התזמורת הופיעה באולמות שונים וביניהם מלון האמנויות אלמא בזכרון יעקב, מוזה - היכל התרבות בחוף הכרמל, בית ניר בזכרון יעקב, היכל התרבות תל מונד ואודיטוריום כפר סבא.

תזמורת המושבות שיתפה פעולה עם סולנים ומנצחים מהארץ ומהעולם, וניגנה עם הפסנתרנית מיכל טל, נגן הקלרינט הברזילאי מאוריציו סילבה, הפסנתרן האיטלקי אנטוניו די כריסטופני, הכנריות הדר רימון וליר וגינסקי והזמרות הדר איצקוביץ', ניבה אשד פרנקל, לואנה לומברדי טלי קצף ועוד.

במסגרת תרומה לקהילה ערכה התזמורת קונצרט התרמה לבית חולים מאיר בשיתוף ארגון ליונס השרון, קונצרטים מוסברים לילדים בבית ספר רימון בפרדס חנה-כרכור, קונצרטים בפארק בנימינה בשילוב ילדים סולנים צעירים, חזרה גנרלית פתוחה לקהל, בבית גיל-פז בכפר סבא.

עם עזיבתה של המנצחת והמנהלת המוזיקלית רועית פלדנקרייז ב-2019, מספר נגני תזמורת ארגנו מחדש את התזמורת ונעשו לוועד שלה. במקום מנהל מוזיקלי יחיד, התזמורת עובדת על כל תוכנית עם מנצח שונה שהיא מזמינה, ומופיעה לאחר כ-3 חודשים. ישנן 3 תוכניות שונות בכל שנה, כשעה כל אחת.

## רפרטואר
התזמורת מנגנת בעיקר מוזיקה תזמורתית של מלחינים מהתקופה הקלאסית והרומנטית כגון יוזף היידן, וולפגנג אמדאוס מוצרט, לודוויג ואן בטהובן, פרנץ שוברט, פליקס מנדלסון, ג'ואקינו רוסיני, ויוהנס ברהמס.

בנוסף, התזמורת מארחת ומלווה סולנים המנגנים קונצ'רטים, זמרות השרות אריות וכן מקהלות.

רוב היצירות שהתזמורת מבצעת כתובות להרכב של זוגות כלי נשיפה (חליל צד, אבוב, קלרינט, בסון, קרן יער, חצוצרה וביצירות מסוימות גם טרומבון), טימפני וכלי קשת (כינור ראשון ושני, ויולה, צ'לו, וקונטרבס), אך לעיתים התזמורת מזמינה נגנים נוספים כדי לנגן רפרטואר לתזמור רחב יותר.

לצד יצירות המלחינים הקלאסיים והרומנטיים, התזמורת מבצעת גם יצירות ועיבודים של המלחין הישראלי יפתח פרת שהוא נגן ויולה בתזמורת, יצירות של המלחין הברזילאי אברטון מצ'אדו, המלחין ההונגרי לאו ויינר ועוד.

## מנצחים
* רועית פלדנקרייז - מייסדת.
* מנצחים אורחים: ג'וליו מאריצה מאיטליה, ארטורו גונזלס מארצות הברית.
* החל משנת 2019, מזמינה התזמורת לכל תוכנית מנצח אחר, שמעשיר את התזמורת מהניסיון והידע שלו, משפר ומגוון את יכולותיה. רשימת מנצחים חלקית: עומר פרנקל, ברק טל, לאונטי וולף, דוד סופר, ראובן מארק מוזס.


Eincarmelconcert.jpg|קונצרט בניצוח ברק טל בחדר האוכל שבקיבוץ עין כרמל


## קישורים חיצוניים

## הערות שוליים

2021 12
קטגוריה:תזמורות קאמריות בישראל
קטגוריה:אור עקיבא
טמאש סירטש

**טמאש סירטש** (בהונגרית: **Szirtes Tamás**; בודפשט, 7 בינואר 1945) היה זוכה פרס קושוט (המקביל ההונגרי לפרס ישראל) במאי תיאטרון, מנהל תיאטרון יהודי-הונגרי זוכה פרס מרי יאסאי, פרופסור באוניברסיטה.

## ביוגרפיה
טמאש סירטש נולד במשפחה יהודית מעט לפני תום מלחמת העולם השנייה 11 ימים לפני שחרור גטו בודפשט. בין השנים 1964 לבין 1968 למד באוניברסיטה לאמנויות התיאטרון והקולנוע בכיתה של השחקן המפורסם טמאש מיור. בין 1968 לבין 1972 היה חבר בתיאטרון יוז'ף אטילה, ובין 1972 לבין 1973 היה חבר בתיאטרון הלאומי (מישקולץ). הוא עבד כבמאי בתיאטרון מדאץ' מאז 1973. מ-1977 עד 2005 היה מרצה בכיר ולאחר מכן פרופסור חבר באוניברסיטה לאמנויות התיאטרון והקולנוע. החל מ-1 בפברואר 2004, הוא מנהל תיאטרון מדאץ'. החוזה שלו היה עד 1 בפברואר 2022, אך הוא מונה לחמש שנים נוספות בשנת 2021, כך נשאר מנהל התיאטרון עד 2027.

סירטש היה חבר בחבר השופטים של תחרות חיפוש הכישרונות "כוכב נולד" בהונגריה בשנים 2009 ו-2011.

## משפחתו
אביו, לאסלו סירטש (1904–1959), היה מנהל הפקה (מפיק קולנוע) בשנות החמישים. אמו הייתה רוזה בלאו-נויבאואר. אשתו היא השחקנית ז'וז'ה לישקה, אותה נשא ב-1970. יש להם שני ילדים: קריסטינה (1972) ואנדראש (1973).

## בימויי התיאטרון שלו
מספר הצגות הבכורה שלו הרשומות במאגר התיאטרון **: 127**


## סרטיו, תוכניותיו

## פרסים והוקרה
* פרס ראשון של פסטיבל הטלוויזיה הראשון של וספרם (1974)
* פרס מרי יאסאי (1981)
* צלב הקצין של מסדר ההצטיינות של הרפובליקה של הונגריה (1998)
* פרס מבקרי התיאטרון (2006)
* פרס Pro Urbe לבודפשט (2006)
* פרס קלמן נאדשדי (2008)
* פרס קושוט (2009)
* Pro Urbe Elizabeth City Award (2019)

## ראו גם
* Magyar színházművészeti lexikon (לקסיקון אמנות הבמה ההונגרי)
* פרס קושוט - טמאש סירטש במאי Kultúra.hu, מרץ, 2009
* טמאש סירטש: גדולה האחריות 8 בדצמבר 2009 Kiskegyed באינטרנט
* מאגר תיאטרון

## לקריאה נוספת
* MTI Ki kicsoda 2009. Szerk. Hermann Péter. Budapest: Magyar Távirati Iroda. 2008. ISBN 978-963-1787-283 (מיהו מי? 2009. סוכנות הידיעות ההונגרית).

## קישורים חיצוניים

## הערות שוליים

קטגוריה:במאי תיאטרון יהודים הונגרים
קטגוריה:במאי קולנוע יהודים הונגרים
קטגוריה:יהודים זוכי פרס קושוט
קטגוריה:מנהלי תיאטראות בהונגריה
קטגוריה:בודפשט: אישים
קטגוריה:ניצולי השואה: הונגריה
קטגוריה:בוגרי האוניברסיטה לאמנויות התיאטרון והקולנוע
קטגוריה:יהדות בודפשט
קטגוריה:הונגרים שנולדו ב-1945
Söhne Mannheims

**Söhne Mannheims** (בעברית: **בנים שלך מנהיים**) היא להקה גרמנית שנוסדה בשנת 1995.

## תיאור פעילות
הלהקה הוקמה על ידי קסבייה ניידו וחבריו בשנת 1995. בשנת 2000 הם שחררו את אלבום הראשון של הלהקה Zion. בהמשך חברי הלהקה עשו פרויקטים נפרדים עד שבשנת 2005 שחררו את האלבום השני Noiz. האלבום כלל שיר Und Wenn ein Lied שהיה במשך כל תקופת החורף 2005 במקום השני במצעד הפזמונים הגרמני.

בשנת 2005 קלאוס אייזנמן שהיה בין מקימי הלהקה עזב אותה. לטענותיו הוא עזב כי קסבייה ניידו פעל כדיקטטור.

בשנת 2007 הלהקה עשתה סיבוב הופעות באירופה, בעיקר בארצות דוברי גרמנית. לאור ההצלחה הסבב הורחב ל-6 הופעות נוספות.

באוגוסט 2007 סינגל של הלהקה Das hat die Welt noch nicht gesehen טיפס לראש מצעד הפזמונים.

בשנת 2011 שוחרר אלבום הרביעי Barrikaden von Eden. בשנת 2013 הלהקה התמודדה על ייצוג גרמניה באירוויזיון, אך הפסידה לקסקדה.

בשנת 2017 הלהקה עשתה סבב הופעות נוסף באירופה בה השתתף גם ת'ורסטיין איינרסון.

באפריל 2018 נפטר גיטריסט רובי מריאנו שהיה בלהקה מאז שהיא נוסדה.

## דיסקוגרפיה
### אלבומי אולפן

#### אלבומי הופעות

## קישורים חיצוניים
* 

קטגוריה:להקות גרמניות
קטגוריה:להקות פופ
אודאי

**אודאי** (באוקראינית: **Удай**) הוא נהר באוקראינה, אחד מיובליו של הדנייפר ויובלו המרכזי של נהר הסולה.

אורכו של הנהר הוא 327 קילומטרים, ואגן הניקוז שלו הוא כ-7,030 קמ"ר. מקורו הוא במחוז צ'רניהיב, והוא עובר בשפלת הדנייפר בטרם הוא מגיע למחוז פולטבה.

הנהר בדרך כלל קופא בין נובמבר–ינואר למרץ–אפריל, וזרימתו מתחדשת בעוצמה בעת הפשרת השלגים.

הערים המרכזיות ששוכנות לגדותיו הן פיריאטין ופרילוקי.

## קישורים חיצוניים

## הערות שוליים

קטגוריה:אוקראינה: נהרות ונחלים
קטגוריה:יובלי הדנייפר
לוחביציה (נהר)

**לוחביציה** (באוקראינית: **Ло́хвиця**) הוא נהר באוקראינה, אחד מיובליו של הדנייפר ויובלו של נהר הסולה.

אורכו של הנהר הוא 63 קילומטרים, ואגן הניקוז שלו הוא כ-491 קמ"ר. רוחבו המרבי הוא קילומטר וחצי, ועומקו המרבי הוא 40 מטרים. מישור ההצפה שלו הוא ביצתי בחלקו.

העיר המרכזית השוכנת לגדותיו היא לוחביציה, שאף נקראת על שמו.

## קישורים חיצוניים

## הערות שוליים

קטגוריה:אוקראינה: נהרות ונחלים
קטגוריה:יובלי הדנייפר
מחוז ארלינגטון

**מחוז ארלינגטון** (באנגלית: **Arlington County**) הוא מחוז במדינת וירג'יניה שבארצות הברית, המכונה בקיצור גם **ארלינגטון**. המחוז ממוקם בצפון וירג'יניה, על גדות נהר הפוטומק, והוא חלק מאזור המטרופולין של וושינגטון די. סי., בירת ארצות הברית, הנמצאת מעברו השני של הנהר. במחוז ארלינגטון נמצאים בניין הפנטגון, בית הקברות הלאומי ארלינגטון, וכן נמל התעופה רונלד רייגן וושינגטון נשיונל..

## גאוגרפיה
מחוז ארלינגטון גובל במחוז פיירפקס ובעיר פולס צ'רץ' () ממערב, בעיר אלכסנדריה מדרום, ובנהר הפוטומק ובוושינגטון בגבול הצפון-מזרחי של המחוז. עם שטח של כ-67 קמ"ר, זהו המחוז הקטן ביותר בין מחוזות וירג'יניה.

ב-2019 נמנו במחוז 236,842 תושבים. צפיפות האוכלוסין כ-3520 תושבים לקמ"ר. בשל חוקי מדינת וירג'יניה הנוגעים למחוזות עם צפיפות אוכלוסין גבוהה, אין בתוך מחוז ארלינגטון ערים או עיירות המאוגדות תחת רשות מקומית נפרדת, והמחוז כולו הוא יחידה מנהלית אחת. אמנם מחוז ארלינגטון איננו מאוגד כעיר, אך הוא נספר כעיר השנייה בגודלה במטרופולין של וושינגטון, אחרי וושינגטון עצמה.

## היסטוריה
בימי קולוניית וירג'יניה שלפני הכרזת העצמאות של ארצות הברית, וכן בשנים הראשונות לאחריה, שטחו של מחוז ארלינגטון היה חלק ממחוז פיירפקס. כמעט כל השטח של מחוז ארלינגטון נכלל בשטח שהועבר ממדינת וירג'יניה ב-1791 לצורך יצירת מחוז קולומביה (District of Columbia), המחוז של הבירה הפדרלית וושינגטון. שטח המחוז נקבע בצורת ריבוע שאורך צלעו 10 מייל בדיוק (כ-16 ק"מ) והעיר אלכסנדריה בפינתו הדרומית.

ב-1847 הוחלט להעביר את כל השטח שממערב לנהר הפוטומק במחוז קולומביה, שנקרא אז מחוז אלכסנדריה, בחזרה למדינת וירג'יניה.

ב-1870 נחקק בווירג'יניה חוק שהפריד ערים מהמחוזות אליהם היו שייכים וקבע שעליהם להתנהל כערים עצמאיות. העיר אלכסנדריה הופרדה משטח המחוז.

ב-1920 שונה שם המחוז למחוז ארלינגטון על מנת למנוע בלבול בין העיר אלכסנדריה והמחוז בעל אותו השם.

## כלכלה

הכלכלה של מחוז ארלינגטון נסמכת על הקרבה לבירה וושינגטון. בין המוסדות הפדרליים אשר המטה המרכזי שלהם נמצא בארלינגטון ניתן למנות את מחלקת ההגנה של ארצות הברית (בבניין הפנטגון), המנהל לאכיפת הסמים, DARPA, ושירות המרשלים של ארצות הברית.

בארלינגטון פועלות גם חברות מסחריות רבות. בין השאר, המטה האמריקאי של חברת נסטלה נמצא בארלינגטון. ב-2018 הכריזה חברת אמזון כי ארלינגטון נבחרה למיקום המטה השני שלה (), נוסף על המטה הראשי בסיאטל.

## קישורים חיצוניים

* 
* 

## הערות שוליים

קטגוריה:וירג'יניה: גאוגרפיה
האנה וייר

**האנה רוז וייר** (באנגלית: **Hannah Rose Ware**; נולדה ב-8 בדצמבר 1982) היא שחקנית אנגלייה-יהודייה.

## ביוגרפיה
וייר גדלה בקלאפהאם, לונדון. היא בתם של הלנה (לבית קיל, מכונה בדרך כלל לני), עובדת סוציאלית, וג'ון וייר, כתב BBC Panorama. השניים התגרשו כשהייתה בת 12. היא אחותה הגדולה של הזמרת-יוצרת ג'סי וייר. אמהּ היא יהודייה, וגידלה את בנותיה כמאמינות.

היא למדה במכון לי סטרסברג לתיאטרון ולקולנוע שבמנהטן.

## קריירה
את הופעתה הראשונה בקולנוע ערכה בשנת 2010, כששיחקה בתפקיד משני בסרט קומדיית המשטרה "קופ אאוט" של קווין סמית'.

בשנת 2011 שיחקה בתפקיד משני בסרט הדרמה הבריטי "בושה".

בשנים 2011–2012 שיחקה בתפקיד מרכזי בסדרת הטלוויזיה "בוס", בה גילמה את דמותה של אמה קיין, בתו של ראש עיריית שיקגו.

בשנת 2013 שיחקה בתפקיד משני ברימייק האמריקאי לסרט המצליח "שבעה צעדים".

בשנים 2013–2014 שיחקה בתפקיד הראשי בסדרת הטלוויזיה של ABC, "הבוגדת" (אנ'), שבוטלה לאחר עונה אחת בלבד.

בשנת 2015 שיחקה בתפקיד הראשי בסרט "היטמן: סוכן 47". בשנת 2017 שיחקה בתפקיד משני בסרט "טיסה 112".

בשנת 2018 שיחקה בתפקיד משני במותחן הריגול הישראלי-אמריקאי "המלאך" של נטפליקס, המגולל את סיפורו של אשרף מרואן. באותה שנה שיחקה גם בתפקיד מרכזי בסדרת הטלוויזיה "המשימה הראשונה" שבוטלה לאחר עונה אחת.

בשנת 2021 שיחקה בתפקיד הראשי בסדרת הטלוויזיה הבריטית מסוגת המדע הבדיוני "התאמה מושלמת".

## קישורים חיצוניים

## הערות שוליים

קטגוריה:שחקניות קולנוע וטלוויזיה יהודיות בריטיות
קטגוריה:דוגמניות אנגליות
קטגוריה:בוגרות מכון לי סטרסברג לתיאטרון ולקולנוע
קטגוריה:בוגרי מכון לי סטרסברג לתיאטרון ולקולנוע
קטגוריה:בריטיות שנולדו ב-1982
קטגוריה:בריטים שנולדו ב-1982
איתמר שבירו

**איתמר שבירו** (נולד ב-17 ביוני 1998 בישראל) הוא כדורגלן ישראלי המשחק בעמדת החלוץ בעירוני טבריה.

## קריירת מועדונים
שבירו נולד וגדל בקיבוץ שובל. מצד אמו, נילי, הוא נכדו של מנהיג מפ"ם לשעבר, אלעזר גרנות.

גדל במחלקות הנוער של הפועל באר שבע, בית"ר טוברוק ומכבי תל אביב. ב-22 בספטמבר 2016 ערך את הופעת הבכורה שלו בקבוצה הבוגרת של הפועל באר שבע, בתיקו 2–2 נגד מכבי חיפה במסגרת גביע הטוטו 2016/2017. ב-20 במאי 2017 ערך את הופעת הבכורה שלו בליגת העל, בניצחון 2–0 על בני סכנין.

בעונות 2018/2019 ו-2019/2020 הושאל לעירוני ראשון לציון מהליגה הלאומית, במדיה ערך 68 הופעות ליגה והבקיע 15 שערים.

בעונת 2020/2021 שיחק שבירו בהפועל באר שבע. ב-30 באוגוסט 2020 הבקיע את שער הבכורה שלו בליגת העל, בניצחון 3–2 על מכבי נתניה. ב-26 בנובמבר הבקיע שער בהפסד 1–4 לבאייר לברקוזן במסגרת שלב הבתים של הליגה האירופית לעונת 2020/2021. הוא ערך 24 הופעות ליגה בעונה זו, בהן הבקיע שלושה שערים.

ב-2 בספטמבר 2021 הושאל שבירו לעירוני קריית שמונה. ב-11 בספטמבר ערך את הופעת הבכורה שלו במועדון, בהפסד 0–2 להפועל תל אביב במסגרת ליגת העל לעונת 2021/2022. ב-23 באוקטובר הבקיע את שער הבכורה שלו במועדון, בניצחון 3–0 על בני סכנין במסגרת הליגה. ב-15 במאי 2022 עבר לקריית שמונה בחוזה קבוע, ששילמה תמורתו לבאר שבע מיליון ש"ח.

ב-18 בספטמבר 2023 חתם במכבי נתניה, ששילמה עבורו לקריית שמונה 1.8 מיליון ש"ח.

ב-29 בינואר 2025 הושאל שבירו להפועל תל אביב עד לסיום עונת 2024/2025 בליגה הלאומית, עם אופציית רכישה בתום העונה. ב-23 באפריל 2025 פורסם שהפועל תל אביב לא תממש את האופציה לרכישתו של שבירו, ובסוף העונה הוא שב למכבי נתניה.

ב-8 ביולי 2025 חתם בעירוני טבריה.

## נבחרות ישראל
שבירו היה חלק מסגל נבחרת ישראל הצעירה עד גיל 21. במשחקו היחיד בנבחרת, הוא כבש שער בהפסד 1–2 מול  ב־8 בספטמבר 2020, במוקדמות יורו 2021 לנבחרות עד גיל 21.

ב־15 בספטמבר 2022 זומן לראשונה לסגל נבחרת ישראל הבוגרת, על-ידי המאמן הלאומי אלון חזן. הוא ערך את הופעת הבכורה ב־27 בספטמבר, כאשר נכנס כמחליף בהפסד במשחק הידידות בחוץ 1–2 למלטה. ב־17 בנובמבר 2022 הבקיע את שער הבכורה שלו במשחק ידידות ביתי בו גברה ישראל 4–2 על .

## קישורים חיצוניים

## הערות שוליים

קטגוריה:כדורגלנים ישראלים
קטגוריה:שובל: אישים
קטגוריה:קשרי כדורגל ישראלים
קטגוריה:כדורגלני הפועל באר שבע
קטגוריה:כדורגלני הפועל ראשון לציון
קטגוריה:כדורגלני עירוני קריית שמונה
קטגוריה:כדורגלני מכבי נתניה
קטגוריה:כדורגלני הפועל תל אביב
קטגוריה:כדורגלני נבחרת ישראל
קטגוריה:בוגרי תיכון מבואות הנגב
קטגוריה:כדורגלני עירוני טבריה
קטגוריה:ישראלים שנולדו ב-1998
לוחביציה

**לוחביציה** (באוקראינית: **Ло́хвиця**; ברוסית: **Лохвица**; ביידיש: **לאחװיצא** או **לאכוויץ**) היא עיר באוקראינה השוכנת במחוז פולטבה. בשנת 2022 נאמדה אוכלוסיית העיר ב-11,014 תושבים.

## היסטוריה
שמהּ של העיר, שנקראה על שם הנהר שלגדותיו הוקמה, נגזר מהמילה הסלאבית העתיקה לאלתית.

בזמן נסיכות קייב השטח שבו ממוקמת העיר היה חלק מנסיכות פריאסלב. תאריך הקמת העיר אינו ידוע, אך תיעוד כתוב על קיומה מופיע באזור שנת 1320.

בשנת 1644 הוענקו זכויות מגדבורג לעיירה, כך שכל נושאי העיירה היו אמורים להיפתר על ידי מועצת עיר, שנבחרה על ידי האזרחים העשירים.

העיר נכבשה על ידי הגרמנים ב-12 בספטמבר 1941 ושוחררה על ידי הצבא האדום בספטמבר 1943. במהלך מלחמת העולם השנייה נפגשו בעיר שני הצבתות של ארמיית הפאנצר הראשונה וארמיית הפאנצר השנייה ולכדו מאות אלפי חיילים סובייטים במסגרת קרב קייב.

## יהדות
נוכחות יהודים בעיר תועדה לראשונה כבר ב. בשנת 1636 נהרגו בעיר 50 יהודים במהלך מרד פאבליוק. במהלך מרד חמלניצקי ב-1648 נהרגו כמה מיהודי המקום והשאר נמלטו.

היהודים בעיר היו בעיקר בעלי מלאכה או עבדו במסחר. בשנת 1897 מנתה האוכלוסייה היהודית המקומית כ-2,500 איש, והיוותה 36 אחוזים מכלל האוכלוסייה. בשנת 1930 נוסד בעיר קולחוז יהודי, שכלל 188 משפחות והחזיק בשטח של 84 דונם.

בשנת 1926 היו בעיר 2,095 יהודים, שהיוו 19.3 אחוזים מכלל האוכלוסייה, וב-1939 הקהילה הצטמצמה לכ-600 בלבד.

יהודים רבים מלוחביציה הספיקו להימלט לתוככי ברית המועצות לפני הכיבוש הגרמני בספטמבר 1941. באוקטובר הגרמנים הקימו גטו בעיירה ובהמשך הביאו אליו יהודים מכפרים נוספים באזור כמו סנצ'ה . כדי לשרוד בגטו בחורף יהודים היו חייבים להבריח את רכושם אל מחוץ לגטו ולהחליף אותו תמורת אוכל מהאוקראינים המקומיים, ובנוסף על כך רבים מהם נאלצו לבצע עבודות כפייה בפיקוח משטרת העזר האוקראינית המקומית. בתחילת מאי 1942 הובאו יהודים נוספים לגטו, בין היתר מצ'רבונוזבודסקה (זבודסקה  המודרנית).

ב-12 במאי 1942 אנשי יחידת זונדרקומנדו של האס אס בסיוע משטרת העזר המקומית הוציאו את יושבי הגטו אל מחוץ לעיר והרגו 287 יהודים.

בתחילת המאה ה-21 יש עדות לכך שהייתה בלוחביציה קהילה יהודית.

## קישורים חיצוניים

* 
* לוחביצה, באתר האנציקלופדיה ליהדות רוסיה  
* לוחביצה, ביברייסקיה אנציקלופדיה 
* 
* 

## הערות שוליים

קטגוריה:מחוז פולטבה: ערים
קטגוריה:קהילות יהודיות באוקראינה
קטגוריה:שואת יהודי אוקראינה
טיי טננט

**טיי פיטר טננט** (באנגלית: **Ty Peter Tennant**; נולד ב-27 במרץ 2002) הוא שחקן קולנוע וטלוויזיה אנגלי.

## ביוגרפיה
טננט נולד ב-27 במרץ 2002 לג'ורג'יה מופט (נולד בשם טיי פיטר מופט-מרטין). טיי למד בבית ספר למשחק שפרטון שבבעלות סבתו, סנדרה דיקינסון .

בינואר 2011 דווח במספר עיתונים בבריטניה שמופט התארסה לשחקן דייוויד טננט. ב-29 במרץ 2011 ילדה מופט את בתם המשותפת, אוליב. מופט וטננט התחתנו ב-30 בדצמבר 2011. דייוויד טנט אימץ את טיי באופן רשמי. יש לו ארבעה אחים מנישואיהם.

דודו הוא השחקן לואי דייוויסון, סבו הוא השחקן פיטר דייוויסון וסבתו היא השחקנית סנדרה דיקנסון.

## קריירה
הופעת הבכורה שלו במשחק הייתה במאי 2010 בפרסומת לטלוויזיה עבור "The Great British Teddy Bear Company". הוא גם השתתף בסרט "The Five-ish Doctors". טיי ואימו הופיעו ביחד בתוכנית המציאות הבריטית "4 חתונות", ובפרק "מאחורי הקלעים של דוקטור הו". הבן ראיין אותה עבור אתר ה-BBC.

בשנת 2019 שיחק בסרט הקולנוע "טולקין" לצד לילי קולינס, ניקולס הולט ודרק ג'קובי. באותה שנה השתתף בפרק בסדרה "נפגעים".

בין השנים 2019–2021 שיחק בסדרת הטלוויזיה האמריקאית "מלחמת העולמות" בעונה הראשונה והשנייה.

בשנת 2021 שיחק בפרק בסדרת הטלוויזיה "סיירת האבדון".

בשנת 2022 שיחק את דמותו של אאיגון טארגאריין השני בנערותו בסדרת הטלוויזיה "בית הדרקון".

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקנים ילדים אנגלים
קטגוריה:אנגלים ממוצא גיאני
קטגוריה:בוגרי בתי ספר למשחק באנגליה
קטגוריה:אנגלים שנולדו ב-2002
אמנדה טנפיורד

**אמנדה קלרה גאורגיאדיס** (; נולדה ב-9 בינואר 1997), ידועה תחת שם הבמה שלה **אמנדה טנפיורד** (), היא זמרת נורווגית-יוונייה, נציגת יוון לאירוויזיון 2022 בטורינו, איטליה.

## ביוגרפיה
אמנדה קלרה גאורגיאדיס נולדה ב-9 בינואר 1997 בעיר אולסון שבנורווגיה, חיה את שנותיה הראשונות בעיר יואנינה שביוון, ובגיל צעיר עברה יחד עם משפחתה לכפר טנפיורד במערב נורווגיה. היא החלה ללמוד נגינה על פסנתר בגיל חמש.

בבית הספר למוזיקה למדה יחד עם הזמרת סיגריד. בשנת 2015 עברה לעיר טרונדהיים על מנת ללמוד רפואה באוניברסיטה, ובשנת 2019 השהתה את לימודיה על מנת להתרכז בקריירה המוזיקלית שלה.

ב-2016 השתתפה גאורגיאדיס בתחרות "The Stream" הנורווגית שם התברגה בין 30 הראשונים. בדצמבר 2021 הודיעה רשות השידור היוונית ERT על בחירתה של טנפיורד לייצוג יוון באירוויזיון 2022 בטורינו שבאיטליה, עם השיר "Die Together". ב-10 במאי 2022 ביצעה טנפיורד את "Die Together" על בימת חצי הגמר הראשון של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר.                         אמנדה סיימה את התחרות במקום השמיני עם 215 נקודות.

## דיסקוגרפיה
### מיני-אלבומים
* First Impression (2018)
* Miss the Way You Missed Me (2021)

## קישורים חיצוניים

* 

## הערות שוליים

קטגוריה:משתתפי אירוויזיון 2022
קטגוריה:זמרות יווניות
קטגוריה:זמרות נורווגיות
קטגוריה:ילידות 1997
רנו (אי)

**האי רנו** (באנגלית: **Renaud Island**) הוא אי מכוסה קרח בארכיפלג איי ביסקו, שלמול וממערב לחצי האי האנטארקטי, בארץ גרהאם שבאנטארקטיקה.

האי ממוקם בין איי פיט לבין האי ראבו.

אורכו של האי 25 קילומטרים;

רוחבו של האי בין 6.4 קילומטרים ל־16.1 קילומטרים.

מצר מראקה מפריד בין האי רנו לבין איי פיט שמצפון-מזרח לאי רנו.

מצר פנדלטון מפריד בין האי רנו לבין האי לאבוזייה שמדרום-מערב לאי רנו.

מפרץ זובוב ממקום לצידו המזרחי של האי רנו, והוא חודר לפנים האי למרחק של 4.63 קילומטרים,

## היסטוריה
האי התגלה על ידי ג'ון ביסקו, מגלה ארצות וימאי בריטי ששרטט לראשונה (מיפה באופן גס) את קו החוף של יבשת אנטארקטיקה. ביסקו היה הראשון שרשם את תגליתו בבריטניה תחת השם "ארץ גרהאם"; כמו כן גילה את איי ביסקו הקרויים על שמו.

האי מופה לראשונה על ידי המשלחת הצרפתית הרביעית לאנטארקטיקה, אשר חקרה את אנטארקטיקה בין השנים 1908–1910, בפיקודו של ז'אן-באטיסט שארקו.

שארקו נתן לאי את שמו.

## קישורים חיצוניים
* האי רנו באתר הסקר הגאולוגי של ארצות הברית

## הערות שוליים

רנו
רנו
רכבת לבוסאן

**רכבת לבוסאן** (בקוריאנית: **부산행**) הוא סרט אקשן-אימה דרום קוריאני משנת 2016 בבימויו של יואן שאנג-הו .

הסרט מתרחש ברובו ברכבת מהירה מסיאול לבוסאן כשאפוקליפסת זומבים פורצת לפתע במדינה ומאיימת על שלומם של הנוסעים.

הסרט הוקרן בבכורה במדור הקרנות חצות של פסטיבל קאן 2016 ב-13 במאי. ב-7 באוגוסט, הסרט קבע שיא כסרט הקוריאני הראשון של 2016 ששבר את שיא הקהל של למעלה מ-10 מיליון צופי קולנוע.

## תקציר העלילה
מגפה משתוללת בקוריאה עקב התפרצות וירוס מסתורי והממשלה מכריזה על מצב חרום. הנוסעים ברכבת האקספרס לבוסאן, העיר שהצליחה עד עתה להגן על עצמה בהצלחה מפני המגפה, חייבים להילחם על חייהם כאשר הווירוס הופך למתקפת זומבים.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטי אימה מ-2016
קטגוריה:סרטים אפוקליפטיים
קטגוריה:סרטים שמתרחשים ברכבת
We Are Domi

**We Are Domi**, הידועה גם בשם **Domi** (לעיתים מסוגננת כ-**DOMI**), היא להקת אלקטרופופ נורווגית-צ'כית, שהוקמה ב-2018, במהלך לימודיהם במכללת לידס למוזיקה . הלהקה מורכבת מהסולנית הראשית דומיניקה האשקובה, הגיטריסט קספר האטלסטָּה, והקלידן בנימין רקסטָּה.

לאחר שהלהקה נבחרה בקדם-אירוויזיון הצ'כי, בדצמבר 2021, הלהקה ייצגה את צ'כיה באירוויזיון 2022 ואף העפילה לגמר עם השיר "Lights Off".

## היסטוריה
We Are Domi הוקמה בשנת 2018 במכללת לידס למוזיקה , לידס, הממלכה המאוחדת, שחבריה הם מצ'כיה ומנורווגיה.

ב-2021, הלהקה הוכרזה כאחת משבעת המתמודדים של קדם-אירוויזיון הצ'כי לאירוויזיון 2022. ב-16 בדצמבר 2021, We Are Domi הוכרזה כזוכת הקדם, לאחר שקיבלה סך של 21 נקודות. ב-12 במאי 2022 ביצעה להקת We Are Domi
את "Lights Off" על בימת חצי הגמר השני של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר. עם תום הקראת התוצאות דורגה במקום ה-22 עם 38 נקודות.

## קישורים חיצוניים

## הערות שוליים

קטגוריה:נציגי צ'כיה באירוויזיון
קטגוריה:משתתפי אירוויזיון 2022
קטגוריה:להקות שהוקמו בשנת 2016
Lights Off

"**Lights Off**" (בעברית: "**כיבוי אורות**") הוא סינגל של הלהקה הצ'כית, We Are Domi. השיר השתתף, יחד עם שישה שירים אחרים, בקדם האירוויזיון הצ'כי. לאחר שהשיר הגיע למקום הראשון, עם 21 נקודות, הוא ייצג את צ'כיה באירוויזיון 2022, שהתקיים בטורינו, איטליה.

## על השיר
המילים של "Lights Off" מספרות על התקופה שלאחר פרידה מבן-זוג. הפתיחה של השיר מציגה רגשות חרטה וייאוש. הזמרת טוענת כי לאחר הפרידה היא איבדה את נשימתה ושכחה את דרכה. הפזמון מחזק את תחושות הגעגוע של הזמרת לאהובה כשהיא שואלת "איפה אתה?" כמה פעמים. לבית השני יש מסר מעצים, בו היא טוענת כי היא אדירה, על-אף הפרידה.

## לפני האירוויזיון
ב-16 בספטמבר פתחה רשות השידור הצ'כית את תקופת שליחת השירים לוועדה מיוחדת, שהסתיימה ב-30 בספטמבר. רשות השידור קיבלה 150 שירים, אותם ניפו באמצעות ועדה מיוחדת. שבעת המועמדים שעלו לשלב הבא נחשפו במהלך מסיבת עיתונאים ב-6 בדצמבר בבניין ČT בפראג. בין המתמודדים ניתן למנות את אליס מראז ואת We Are Domi. ב-16 בדצמבר נערך גמר הקדם, בו ניצחה הלהקה עם השיר "Lights Off", ונבחרה לייצג את צ'כיה באירוויזיון 2022.

## באירוויזיון
המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-25 בינואר 2022 נקבע בהגרלת חצאי הגמר כי צ'כיה תופיע בחלק השני של חצי הגמר השני.

לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. צ'כיה הופיעה אחרונה, לאחר שוודיה. ב-12 במאי 2022 ביצעה להקת We Are Domi
את "Lights Off" על בימת חצי הגמר השני של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. צ'כיה הופיעה ראשונה, לפני רומניה. עם תום הקראת התוצאות דורגה במקום ה-22 עם 38 נקודות.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2022
קטגוריה:שירי צ'כיה באירוויזיון
קטגוריה:שירים באנגלית
קטגוריה:בלדות פופ
עמוס גלילי

**עמוס גלילי** (5 בפברואר 1927 – 1 בינואר 1948) היה איש ההגנה, שנפל בקרבות מלחמת העצמאות. שכונת גבעת עמוס בעיר נשר נקראה על שמו.
250px|ממוזער|שמאל|קברו של עמוס גלילי בחלקה הצבאית בבית הקברות בנחלת יצחק
250px|ממוזער|שמאל|לוח מורשת של המועצה לשימור אתרים המנציח בעיר נשר את זכרם של חנן זלינגר חיים בן דור ועמוס גלילי, הצב ב-16 במרץ 2022 בעיר השר
## ביוגרפיה
עמוס גלילי נולד בעיר תוניס, בן בכור לבינה ויעקב, ולו אחות צעירה ממנו. אביו היה מורה שבא מארץ ישראל לתוניסיה בשליחות בשנת 1926 כדי ללמד עברית ולארגן פעילות ציונית. ב-1929, כשהיה עמוס בן שנתיים, נשלח אביו לשליחות דומה בבגדאד שבעיראק והמשפחה הלכה עמו. הפעילות הציונית שם הייתה קשה ומוסתרת, ולבסוף נאלצו להימלט לסוריה ולהגיע משם לארץ ישראל.

המשפחה התיישבה בבנימינה, שם ניהל האב את בית הספר. מאוחר יותר עברה לשכונת בורוכוב שבגבעתיים. גלילי למד בבית הספר ע"ש ברל כצנלסון בעיר ואחר כך בבית הספר "אוהל שם" ברמת-גן.

לאחר סיום לימודיו התיכוניים יצא במסגרת תנועת הנוער העובד להכשרה חקלאית בקיבוץ מעוז-חיים ובכפר סאלד. אחר כך התיישב הגרעין בקיבוץ בארות ליד גדרה. עבר קורסים למחסנאות, סיור, נשק וחומרי נפץ. בקיבוץ בארות שימש כאחראי לביטחון וכמחסנאי הנשק. בהמשך החליט גלילי ללמוד הנדסה ובניין בטכניון שבחיפה והספיק להתחיל שם שנת לימודים שנייה. עבד לפרנסתו כפועל בניין. הוא שימש כסגן מפקד פלוגת ההגנה של הטכניון, השתתף בהגנה על העיר ויצא להכשרה צבאית בעמק יזרעאל ובעמק הירדן.

בעקבות טבח בתי הזיקוק בחיפה יצא הפלמ"ח לפעולת עונשין נגד הכפרים בלד א-שייח' וחוואסה שליד נשר. גלילי ואחרים צורפו לפעולה. לאחר סיום הפעולה, בשעות המוקדמות של 1 בינואר 1948, נפצע קשה ברגלו ואיבד דם רב. הוא הובא לבית חולים בחיפה ושם מת מפצעיו. באותה פעולה נהרגו גם שני אנשי פלמ"ח.

עמוס גלילי הובא לקבורה בבית הקברות נחלת יצחק שבתל אביב, לאחר טקסי פרידה שנערכו בטכניון ובבית ספרו.

## הנצחה
שלוש שכונות בנשר נקראו על שם הנופלים בפעולת התגמול בבלד א-שייח' וחוואסה - עמוס גלילי, חיים בן-דור וחנן זלינגר. כמו כן רחוב "עמוס" בשכונת בן דור בעיר נשר נקרא על שמו, וכן בית ספר יסודי "גלילות" בשכונת בן דור, נקרא על שמו.

שמו של גלילי הונצח על גבי מספר אנדרטאות, ובהן האנדרטה לחללי נשר במערכות ישראל, האנדרטה לחללי הטכניון, האנדרטה בגשר גדוד 22 בחיפה ואנדרטאות בבתי ספר שבהם למד. לאחר מלחמת העצמאות ניטעו לזכרו עצים ביער המגינים.

במלאת עשרים שנה לנופלו הוציא אביו לזכרו את הספר "חיי עמוס", ובו דברים עליו וטקסטים שכתב עמוס עצמו.

## לקריאה נוספת
* **חיי עמוס: במלאת עשרים לנפול עמוס גלילי, ד' באדר תרפ"ז-י"ט בטבת תש"ח**, הביא לדפוס יעקב גלילי, תל אביב: דפוס דבר, תשכ"ח

## קישורים חיצוניים

* 
* הספר "חיי עמוס", באתר פרויקט בן-יהודה

קטגוריה:לוחמי ההגנה
קטגוריה:חללי צה"ל במלחמת העצמאות
קטגוריה:חללי מלחמת העצמאות עד להקמת המדינה
קטגוריה:אישים הקבורים בבית הקברות הצבאי נחלת יצחק
קטגוריה:נשר: אישים
קטגוריה:חללי ההגנה במלחמת העצמאות
בוגרי בית הספר כצנלסון
קטגוריה:בוגרי בית הספר אהל שם
קטגוריה:ארץ-ישראלים שנולדו ב-1927
קטגוריה:ארץ-ישראלים שנפטרו ב-1948
לאפאפה

**לאפאפה** (בהונגרית: **Lápafő**) הוא כפר במחוז טולנה, בנפת דומבובאר.

## מיקום
הכפר הזעיר ממוקם בתוך גבעות שומוג' של גבעות טרנסדנוביה, ליד נחל הלאפה. גם שם היישוב נובע מכך. הוא ממוקם בחלק המערבי של המחוז, על הגבול של מחוזות טולנה ושומוג'. מושב המחוז, סקסארד, נמצא במרחק של כ-75 ק"מ מהכפר, והעיר הקרובה ביותר, דומבובאר, נמצאת במרחק של כ-20 ק"מ מממנו.

## נגישות
ניתן להגיע אליו בכביש משלושה כיוונים: מהכביש הראשי 61 מ- Kocsola או מאיגל בכביש 6507 מדרום, ומכיוון קפשפולה בכביש 6517 .

אין רכבת באזור, התחבורה הציבורית מסופקת על ידי אוטובוסים של וולאנבוס. תחנת הרכבת הקרובה ביותר נמצאת במרחק של כ-20 ק"מ בצומת הרכבת דומבובאר.

## היסטוריה
האזכור הכתוב הראשון שלו הוא מ-1563. באותו זמן, על פי מפקד המס הטורקי (האימפריה העות'מאנית), זה היה חלק מסנג'ק קופאן. מאוחר יותר הכפר נהרס ולא היה מיושב. הוא אוכלס מחדש בשנת 1734.

## אתרים בעלי חשיבות
* הכנסייה הקלוויניסטית: נבנתה בין 1785 לבין 1790. המגדל בן שלוש הקומות בחזית נוסף בשנת 1899.
* אנדרטת מלחמת העולם השנייה

## ילידי המקום
* **[[לאסלו סירטש]]**, (נולד בשם **יוז'ף נייזר**, בהונגרית: **Szirtes László**; לאפאפה, 26 באוקטובר 1904 – פראג, 27 במרץ 1959) היה שחקן, מנהל הפקה (Executive producer) (במשטר הקומוניסטי זה למעשה תפקיד המפיק) וכן היה מנהל אתרים (Location manager). הוא אביו של טמאש סירטש, במאי תיאטרון.

## קישורים חיצוניים

* 
* מפה של לאפאפה
* האתר הרשמי של לאפאפה

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
Hurt Somebody

"**Hurt Somebody**" הוא סינגל של הזמר-יוצר האמריקאי, נואה קאהן, שיצא ב-15 בספטמבר 2017, בתור הסינגל המוביל מהמיני-אלבום הראשון שלו, בעל אותו השם. השיר נכתב על ידי נואה קאהן וסקוט האריס, והופק על ידי ג'ואל ליטל וסאם די ג'ונג. נכון לדצמבר 2021, הגרסה הושמעה למעלה מ-20 מיליון פעמים בספוטיפיי.

גרסת דואט עם הזמרת-יוצרת האמריקאית, ג'וליה מייקלס, יצאה ב-12 בינואר 2018. הגרסה הופיעה באלבום המוזיקה הראשון של קאהן, *Busyhead*, ובמיני-אלבום הראשון של קאהן, *Hurt Somebody*. נכון לדצמבר 2021, הגרסה הושמעה למעלה מ-253 מיליון פעמים בספוטיפיי.

## ביקורת
ניק קלי, מ-*Project U*, אמר כי: "יש לזה תחושה מיידית של התמכרות. זה פשוט, מאופק ומושלם מבחינה מלודית."

מיץ' מוש, מ-*Atwood Magazine*, אמר כי השיר, "שיצא במקור כהופעת סולו, בתוספת הנוכחות של מייקלס מוסיפה פרספקטיבה חדשה, הרמוניה וחזון לשיר אינטנסיבי ממילא על הפחד לחתוך קצוות רופפים". השיר הופיע בסרט האמריקאי, מוחות אפלים .

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2017
קטגוריה:סינגלים מ-2017
קטגוריה:סינגלים מ-2018
קטגוריה:שירי ג'וליה מייקלס
קטגוריה:שירים באנגלית
קטגוריה:שירים שנכתבו על ידי סקוט האריס
קטגוריה:שירים שהופקו על ידי ג'ואל ליטל
קטגוריה:סינגלים בהוצאת ריפבליק רקורדס
תורפז תעשיות

**תורפז תעשיות בע"מ** המוכרת בשם המקוצר "**תורפז**" היא חברה ציבורית ישראלית העוסקת בפיתוח, ייצור ומכירה של תמציות טעם וריח טבעיות וסינתטיות לתעשיית
הקוסמטיקה, טואלטיקה וטיפוח אישי ולתעשיית המזון והמשקאות, ובפיתוח, ייצור, ומכירה של חומרי ביניים וחומרי גלם לתעשיית הפארמה.

החברה הוקמה בפברואר 2011 כחברה פרטית בשם בכפ תמציות בושם בע"מ, שבעליה העיקריים היו קרן כהן חזון, ישראל לשם, אילן לויטה ואלון גרנות. מנכ"לית החברה הייתה נורית בוקשפן. ב-2016 מונתה קרן כהן חזון למנכ"לית החברה. בינואר 2021 שינתה החברה את שמה לשם הנוכחי, תורפז תעשיות בע"מ.

במאי 2021 הונפקו מניותיה בבורסה לניירות ערך בתל אביב והיא הפכה לחברה ציבורית.

## תחומי פעילות
* **ריחות**: ייצור תמציות ריח טבעיות וסינתטיות לבשמים, לתעשיית הקוסמטיקה, הטואלטיקה, הדטרגנטים, המגבונים, הנרות, הבישום האווירתי לבתי מלון ולשוק הביתי. 
* **טעמים**: ייצור תמציות טעם מתוקות ומלוחות, טבעיות וסינתטיות ותערובות תבלינים, המשמשים בעיקר לתעשיות לייצור מזון, משקאות ותוספי תזונה. 
* **חומרי ביניים לתעשיית הפארמה**:  החברה הבת כימדע תעשיות בע"מ עוסקת בייצור כימיקלים המשמשים כחומרי גלם וחומרי ביניים בתעשיית הפארמה.
* **חומרי גלם ייחודיים**: חברה הבת כימדע תעשיות בע"מ עוסקת בפיתוח, ייצור ומכירה של חומרי גלם ייחודיים המיועדים לתעשיות שונות, בדגש על תחום חומרי טעם וריח, הגנת הצומח, פולימרים וקטליזטורים.

לחברה אסטרטגיה המשלבת צמיחה אורגנית לצד ביצוע רכישות אסטרטגיות של פעילויות משיקות לפעילותה. אסטרטגיה זו התבטאה ברכישה ניכרת של חברות בישראל ובעולם. בשנת 2022, למשל, רכשה החברה את החברות  באלירום, פנטאור וקלאבין. במרץ 2024 רכשה החברה את החברה הבלגית-גרמנית Clarys & Willich תמורת 47.7 מיליון דולר.בספטמבר 2025 חתמה על הסכם לרכישת 60% ממניות חברת הטעמים הדרום אפריקאית Nicola-J, תמורת 6.8 מיליון דולר

## בעלי עניין
בעלת השליטה בחברה היא קרן כהן חזון אשר מחזיקה כ-44.31% ממניותיה. בעלי עניין נוספים הם נורית וישראל לשם, המחזיקים 14.64% ממניות החברה.

## קישורים חיצוניים
*  

* 
* 
* 

## הערות שוליים

קטגוריה:תעשייה כימית בישראל
קטגוריה:תעשיית מזון בישראל
קטגוריה:חברות ניחוחות
קטגוריה:חברות הנסחרות בבורסה לניירות ערך בתל אביב
אגדה ממבט ראשון

**אגדה ממבט ראשון** (ברוסית: **Кощей. Начало**, "קושצ'יי: ההתחלה") הוא סרט קולנוע רוסי בהנפשה ממוחשבת, אשר מבוסס על סדרת הטלוויזיה "סיירת הקסמים". הסרט בוים על ידי אנדריי קולפין, ומדבבים בו במקור ניקיטה וולקוב, אירינה סטרשנבאום, טימור רודריגז וארסני פרל.

הסרט יצא לאקרנים ברוסיה ב-28 באוקטובר 2021 בהפצת KaroProkat. בישראל הסרט יצא לאקרנים בדיבוב עברי ב-2 במרץ 2023 בהפצת רד קייפ.

## עלילה
בימי קדם, אנשים ויצורים מופלאים חיו יחד. עד שהרוח הלבנה, מפלצת חסרת רחמים המסוגלת להרוס את כל העולם, הגיעה לנסיכות דיבנוזמסקויה. אבל רק גיבור אחד יכול לעצור את המפלצת. הוא צעיר, חזק, חתיך, וגם נוהג על אופניים... קוראים לו קושצ'יי.

## שחקנים ודמויות
* ניקיטה וולקוב בתור קושצ'יי בן האלמוות
* אירינה סטרשנבאום בתור מאי
* טימור רודריגז בתור חרב קלדנץ
* ארסני פרל בתור באו
* יורי גלצב בתפקיד וודיאנוי
* פאבל ברשק בתור הנסיך בלויאר
* ולדיסלב וטרוב בתפקיד ליחו
* אירינה מדבדבה בתור ידוויגה פטרובנה (באבה יאגה)
* יוליה זימינה בתור וסיליסה וסילייבנה
* מירוסלבה קרפוביץ' בתור הלנה
* אולגה קוזמינה בתור ולרי
* יוליה אלכסנדרובה בתור מרי
* פולינה קוטפובה בתור שלג
* אנדריי רוז'רוב בתור בזיליו החתול
* דניאל אלדארוב בתור הגארדים
* אנפיסה ויסטינגהאוזן בתור המספרת

## הפקה
באוגוסט 2017, בשידור של רדיו מאיאק, אמר המנהל הכללי של אולפן האנימציה Parovoz (ru), אנטון סמטנקין, כי האולפן החל בהפקת הסרט, שתוכנן לצאת במקור ב-2020, אבל נדחה ל-2021 בגלל מגפת הקורונה.

## קישורים חיצוניים
*  

* 

## הערות שוליים

קטגוריה:סרטים על קסמים ואשליות
קטגוריה:סרטי הנפשה מוזיקליים
קטגוריה:סרטי 2021
קטגוריה:סרטים שיציאתם נדחתה בעקבות מגפת הקורונה
קטגוריה:סרטי הנפשה רוסיים
קטגוריה:סרטים ברוסית
קטגוריה:סרטי אנימציה ממוחשבת
קטגוריה:סרטי פנטזיה רוסיים
קטגוריה:סרטי ילדים
קטגוריה:סרטים מוזיקליים
קטגוריה:סרטי הרפתקאות רוסיים
קטגוריה:סרטי קומדיה רוסיים
Creative Beast Studio

[ממוזער|250px|דגם של [טריצרטופס, ממוצרי הדגל של החברה]]

חברת **Creative Beast Studio** היא חברה פרטית וסטודיו המייצרת צעצועי ומיניאטורות דינוזאורים. החברה הוקמה על ידי האמן והפסל דייוויד סילבה מארצות הברית ב-2009.

החברה מייצרת מיניאטורות דינוזאורים בעלי יכולת תנועה (בדומה לאקשן פיגר) ומפסלת את הדינוזאורים על בסיס מחקר מדעי ויסודי. את התפסילים מתכנן ומבצע סילבה בעצמו. הדגמים של החברה זכו לביקורות מצוינות על איכותם ודיוק פלאונטולוגי. את פיתוח הדגמים מממנת החברה באמצעות מימון המונים ומכירת הדגמים בחנויות דינוזאורים.

עד כה ייצרה החברה שלוש סדרות דינוזאורים:
* מנירפטורים (ולוצירפטור וקרוביו)
* צרטופסיים (הדינוזאורים בעלי הקרניים)
* טירנוזאוריים (טירנוזאורוס וקרוביו)
בנוסף היא מפתחת:
* פילאים פרה-היסטוריים (פילים קדומים ואבותיהם)
* יונקים קדומים מהקנוזואיקון 

## קישורים חיצוניים
* 

קטגוריה:חברות צעצועים